Švedijos armija

Švedijos armija () – viena seniausių reguliariųjų pasaulio armijų, Švedijos ginkluotųjų pajėgų šaka, atsakinga už veiksmus sausumoje.

Organizacija 
Taikos metu Švedijos armija yra sudalinta į skirtingų kariuomenės rūšių pulkus. Pasibaigus Šaltajam karui aktyvių pulkų skaičius buvo sumažintas.

Šiuo metu Švedijos armija pereina nuo formavimo iš šauktinių prie formavimo iš profesionalų. Taip įgyvendinami planai pereiti nuo masinės Šaltojo karo laikų armijos prie armijos, geriau pritaikytos šiuolaikiniam manevringam karui ir greitam reagavimui. 2014 m. Švedijos armija turės apie 50 000 karių, 8 mechanizuotus pėstininkų batalionus, kurie bus parengti veikti išsyk, ir 67 batalionus, kurie kovinę parengtį pasieks per savaitę.

Reguliariąją armiją sudarys:
 8 mechanizuotieji manevringieji batalionai,
 40 teritorinės gynybos batalionų,
 19 įvairių rūšių paramos batalionų (įskaitant artilerijos, oro gynybos, karo inžinerijos, logistikos, reindžerių batalionus),
 4 rezerviniai sunkieji šarvuočių batalionai.

Batalionas yra pagrindinis Švedijos armijos dalinys, tačiau visi daliniai ir padaliniai galės būti suformuoti į kovines grupes pagal poreikį, nuo kuopos iki brigados dydžio dalinių.
Centrinė armijos vadovybė turės 6 nuolatinius štabus, skirtus vadovauti didelėms kovinėms grupėms:
 4 regioninius štabus,
 2 brigadų štabus.

Vadovybė 
Iki 1975 m. formalus armijos vadas buvo Švedijos karalius.

1937 m. vadovavimui armijai taikos metais buvo įkurta armijos viršininko () pareigybė ir jo štabas. 1994 m. reorganizuojant armiją armijos viršininko štabas buvo panaikintas, o vietoj jo buvo įkurtas armijos štabo viršininko () postas, priskirtas naujai įkurtam Švedijos ginkluotųjų pajėgų štabui ().

1998 m. Švedijos ginkluotosios pajėgos buvo vėl reorganizuotos. Daugelis armijos štabo viršininko funkcijų buvo priskirtos naujai įkurtoms armijos generalinio inspektoriaus () pareigoms.

Armijos sudėtis 
 Pėstininkai:
 Livgardet (LG), mišrus pėstininkų ir kavalerijos pulkas (Stokholmas).
 Kavalerija – vienas pulkas ir du batalionai. Dabartinėje Švedijos armijoje kavalerija vadina lengvuosius pėstininkus, reindžerius ir karo policiją:
 Livregementets husarer (K 3) pulkas – oro šturmo reindžerių batalionas, tolimosios žvalgybos reindžerių batalionas, ISTAR (žvalgybos, stebėjimo, taikinių paieškos ir lauko žvalgybos) batalionas) (Karlsborgas)
 Arméns Jägarbataljon (AJB, anksčiau K 4) (dalis I 19) – reindžerių ir ISTAR batalionas (Arvidsjauras)
 Livgardet (LG) – vienas šio pulko batalionas yra priskirtas kavalerijai (Stokhomas). Tai karaliaus raitieji asmens sargybiniai ir karo policija.
 Cheminė, biologinė, radiacinė ir branduolinė gynyba – viena kuopa:
 Totalförsvarets Skyddscentrum (SkyddC) (Umea)
 Šarvuočių kariuomenė () – trys tankų ir mechanizuotų pėstininkų pulkai
 Skaraborgs regemente (P 4) (Skövde)
 Södra skånska regementet (P 7) (Revingehed)
 Norrbottens regemente (I 19) (Bodenas). Pulkas žymimas I indeksu kaip pėstininkų, tačiau jis apmoko daugelio kariuomenės rūšių kareivius Šiaurės Švedijoje.
 Artilerija – vienas pulkas:
 Artilleriregementet (A 9) (Boden)
 Oro gynybos artilerija – vienas pulkas:
 Luftvärnsregementet (Lv 6) (Halmstadas)
 Karo inžinerija – vienas pulkas ir viena kuopa:
 Göta ingenjörregemente (Ing 2) (Eksjö)
 inžinerijos kuopa subarktiniams veiksmams (Bodenas)
 Ryšių kariuomenė – vienas pulkas:
 Ledningsregementet (LedR) (Enšiopingas)
 Logistikos daliniai – vienas pulkas:
 Trängregementet (TrängR) (Skövde)

Teritorinės gynybos pajėgos 
Švedijos teritorinės gynybos pajėgos (Hemvärnet) turi 40 batalionų, kuriuose tarnauja 22 000 žmonių. Daug šių kareivių yra tarnavę užsienyje įvairiose reguliariosios armijos misijose.

Nuorodos 

Švedijos ginkluotosios pajėgos